cyanic-selkie/wikianc huggingface dataset:
Testosterona
Cerebro
O cerebro vese afectado pola diferenciación sexual creada pola testosterona; o encima aromatase converte a testosterona en estradiol que é o responsable da masculinización do cerebro dos roedores machos. Nos humanos, a masculinización do cerebro fetal parece estar asociada con receptores androxénicos funcionais, tal como se observou en pacientes con enfermidades xenéticas que afectan á formación de andróxenos ou ao funcinamento dos receptores androxénicos.
A literatura científica suxire que a atención, memoria e habilidade espacial son funcións cognitivas afectadas pola testosterona en humanos. Algunhas evidencias preliminares suxiren que os niveis baixos de testosterona poden ser un factor de risco para a deterioración de habilidades cognitivas e posiblemente para a demencia do tipo alzhéimer, o cal é un argumento chave na medicina para a prolongación da vida e o uso da testosterona en terapias antienvellecemento. Porén, gran parte da literatura suxire unha relación curvilineal ou mesmo cuadrática entre o rendemento espacial e a testosterona circulante, onde tanto a hiposecreción coma a hipersecreción de andróxenos teñen un efecto negativo na cognición, como se indicou arriba.
Usos médicos
Porén, a través dos anos, como todas as hormonas, a testosterona e outros esteroides anabólicos tamén foron utilizados para tratar outras condicións e propósitos ademais da substitución, con éxitos variables pero cunha maior taxa de efectos secundarios. Exemplos son a redución da infertilidade, corrixir a falta de libido ou disfunción eréctil, corrixir a osteoporose, promover a ampliación do pene, fomentar o crecemento da altura, estimular a medula ósea, reverter os efectos da anemia e ata para a estimulación do apetito. A finais da década de 1940, a testosterona estaba sendo promocionada como unha droga milagrosa antienvellecemento. A diminución nos niveis de testosterona coa idade espertou o interese pola terapia de substitución de andróxenos.
Os parches de testosterona son efectivos para tratar a libido baixa nas mulleres posmenopáusicas. As mulleres tamén poden usar terapias de testosterona para o tratamento ou prevención da perda de densidade ósea e masa muscular e para trataren certos tipos de depresión e estados de baixa enerxía. As mulleres baixo terapia de testosterona poden experimentar unha subida de peso sen un incremento na graxa corporal debido a cambios na densidade ósea e muscular. A maioría dos efectos indesexados da terapia de testosterona poden ser controlados con estratexias de redución de pilosidade, prevención de acne etc. Existe un risco teórico de que a terapia de testosterona poida incrementar o risco de cancro de mama ou xinecolóxico, e requírese máis investigación sobre este aspecto para definir mellor os riscos.
Efectos adversos
A suplementación de testosterona exóxena pode supoñer unha serie de riscos para a saúde. A fluoximesterona e metiltestosterona son derivados sintéticos da testosterona. A fluoximesterona e metiltestosterona xa non se prescriben dado os seus pobres historiais de seguridade, e a substitución de testosterona en homes posúe un rexistro de seguridade moi bo como o demostran máis de 60 anos de uso médico en homes con hipogonadismo.
Uso atlético
A testosterona é ás veces utilizada polos atletas coa fin de mellorar o seu rendemento, e considérase na maioría dos deportes unha forma de dopaxe. Existen varios métodos de aplicación da testosterona, como inxeccións intramusculares, parches e xeles transdérmicos, e pellets implantables.
Pintos, Marcón, Pontevedra
Demografía
No 2010 (INE) había 209 habitantes na aldea (100 homes e 109 mulleres), cun aumento do 3,34 % respecto ao ano anterior. A poboación aumenta e diminúe levemente, aínda que hai unha lixeira tendencia á baixa.
Catedral de Milán
Historia e arte
thumb|Fachada principal da catedral con ameados do século XVIII A construción do edificio comezou en 1386 baixo a iniciativa do arcebispo Antonio da Saluzzo, nun estilo gótico serodio de influencia francesa e centroeuropea, distinto ao estilo corrente daquela en Italia. Os traballos foron apoiados polo señor da cidade, o duque Gian Galeazzo Visconti, que impulsou a obra a través de facilidades fiscais e promoveu o uso do mármore de Candoglia como material de construción. A obra avanzou axiña, e en 1418 o altar mor da catedral foi consagrado polo papa Martiño V. Xa a mediados do século XV a parte leste (ábsida) da igrexa estaba completa. A partir desta data, porén, as obras proseguiron amodo até fins do século XV. thumb|Vista da nave da catedral. Entre 1500 e 1510 a cúpula octagonal do cruceiro foi completada e o interior foi decorado con varias series de estatuas. Porén, a fachada oeste do edificio permaneceu aínda inacabada. En 1577 a catedral foi consagrada novamente polo arcebispo Carlos Borromeu. A fachada non foi construída até o século XVII, en estilo manierista. A mediados do século XVIII foi completada a parte externa da cúpula, onde se colocou a estatua da Madoninna.
Johann Friedrich Reichardt
Johann Friedrich Reichardt, nado o 25 de novembro de 1752 en Könisberg, Reino de Prusia (hoxe Kaliningrado, Rusia), e finado o 27 de xuño de 1814 en Giebichenstein (preto de Halle), Electorado de Saxonia, foi un músico, compositor e crítico musical alemán.
Traxectoria
Reichardt era fillo do músico Johann Reichardt e, desde a súa infancia, foi iniciado na música, especialmente na interpretación do violín, pero tamén dalgúns teclados (espineta, clavicordio e fortepiano) e do laúde. Recibiu ademais ensinanzas de seu pai de composición (para piano forte) e de Veichtner (para violín).
Sinéad O'Connor
Carreira musical
Ese mesmo ano actuou en "A Celebration: The Music of Pete Townshend and The Who". Este foi un concerto de dúas noites no Carnegie Hall, producido por Roger Daltrey de The Who na celebración do seu 50º aniversario. Un CD e un vídeo VHS do concerto publicouse en 1994, seguido dun DVD en 1998. Participou na xira de Lollapalooza en 1995, pero abandonouna cando soubo que estaba embarazada.
O'Connor esta traballando actualmente con Marco Pirroni gravando o seu novo álbum, descrito como "un disco baseado en guitarra eléctrica (..) con cancións sobre amor".
Saturday Night Live
Nos medios de comunicación produciuse unha conmoción, sendo Sinéad abouxada numerosas veces para que se retirara de escenarios. Tamén se produciron numerosas queimas e destrucións públicas dos seus discos, así como moitas estacións de radio que se negaron a transmitir as súas cancións. A secuencia está dispoñible no volume 4 do DVD Saturday Night Live, 25 Years of Music, cunha introdución de Lorne Michaels, e a NBC aínda hoxe non volveu a repetir a actuación. Como unha desculpa para os televidentes, durante o monólogo de apertura da seguinte semana, o actor Joe Pesci mostrou unha foto do papa, dicindo que a unira con fita adhesiva. Tamén explicou que, se fora no seu show, I would have gave her such a smack ("Teríalle dado unha boa lapada").
Vida persoal
En 2018 cambiou o seu nome polo de Shuhada'Davitt tras anunciar a súa conversión ao islam.
Andrea Bocelli
Durante a súa carreira, gravou duetos con cantantes de ópera como Luciano Pavarotti, Plácido Domingo, e José Carreras, pero tamén cantantes de música pop como Christina Aguilera, Stevie Wonder, Laura Pausini e Céline Dion.
Francisco Rodríguez Acosta
Francisco Rodríguez Acosta, nado cara a 1893 e finado en Xaén o 11 de agosto de 1973, foi un militar e político español.
Kosai
Kosai (湖西市, こさいし, Kosai-shi) é un concello da prefectura de Shizuoka no Xapón. Está situado na rexión de Tōkai, ao sur da rexión de Chūbu e ao extremo oeste da prefectura, na zona oeste da provincia histórica de Tōtōmi, no centro da illa de Honshū. A súa superficie é de 86,65 km² e a poboación de 60.611 habitantes (2010) e ten unha densidade de poboación de 699 h/km².
Pobo achuar
Os achuar son un pobo indíxena que habita no Amazonas. Son uns 18 500 individuos que viven na fronteira entre Ecuador e o Perú. A comezos da década de 1970, os achuar eran un dos derradeiros grupos xívaros que aínda non mantiveran contacto co exterior.
Dolmen
Palabras galegas tradicionalmente usadas co mesmo significado
Outras denominacións utilizadas para referirse a estas estruturas son casa, caseta, forno, forniño ou altar.
Takahagi
Takahagi (高萩市, たかはぎし, Takahagi-shi) é un concello da prefectura de Ibaraki no Xapón. Está situada ao nordeste da rexión de Kantō e ao nordeste da prefectura, e na area da provincia histórica de Hitachi, na parte leste da illa de Honshū. A súa superficie é de 193,65 km² e a poboación de 31.349 habitantes (2009) e ten unha densidade de poboación de 162 h/km².
Hidróxeno
Compostos
O hidróxeno ten unha electronegatividade intermedia (2,2), polo que pode formar compostos nos que ser o elemento con maior ou menor carácter metálico. Tanto cos elementos metálicos dos grupos 1 e 2 como cos non metais dos grupos 15, 16 e 17 forma hidruros. Cos primeiros está presente en forma de H- (é algo así como se o hidróxeno estivera disolto entre os átomos do outro elemento) mentres que nos segundos está presente como ión H+, polo que estes derradeiros teñen carácter ácido, con forte tendencia a atraer electróns. Os ácidos en disolución forman ións hidronio (H3O+).
Vaduz
Política
O Gemeinderat ou Concello Municipal é elixido por catro anos por votación popular e conta con 12 membros.
María Jiménez
Traxectoria
As súas opinións sobre a prensa rosa e a piratería son bastante coñecidas. Publicou a súa biografía e apareceu en varias películas e series de televisión como Todos los hombres sois iguales. Actualmente presenta o programa Bienaventurados, en Canal sur.
Aleksandr Kan
Aleksandr Kan (en Александр Кан), nado o 7 de maio de 1963 en Karaganda (RSS de Casaquistán) é un relixioso xesuíta casaco-alemán, primeiro superior da misión sui iuris de Kirguizistán entre 1997 e 2006.
Luís XIII de Francia
Traxectoria
Luís XIII creceu cos seus irmáns no castelo de Saint-Germain-en-Laye. Foi criado á beira dos fillos bastardos do seu pai, nunha atmosfera que segundo parece era algo disoluta. Un diplomático italiano, escribiría en 1608 non ver unha desorde máis grande que a da corte de Francia. O futuro rei concibiu unha gran aversión pola desorde e a depravación. O delfín non saíu de Saint-Germain ata 1609, cando partiu para vivir no Louvre á beira do seu pai para aprender sobre o seu futuro cargo como rei.
Obra política
A súa relación con Richelieu foi complicada, e sen dúbida evolucionou co tempo cara a unha afección verdadeira. Á morte do cardeal, o rei decide reconciliarse con algúns dos antigos conspiradores, como o seu medio-irmán César de Vendôme e os seus fillos, o duque de Mercoeur e o duque de Beaufort, aínda que non o nomea primeiro ministro e continúa a política levada a cabo por Richelieu. Antes de morrer, con todo, o rei nomea como ministro principal a Mazarino, feitura e continuador de Richelieu, que habería de prolongar a súa política no reinado seguinte, no cal culminaría a tendencia absolutista de Luís XIV.
A sucesión do rei
miniatura|Luís XIII, su esposa [[Ana de Austria e Austria-Estiria|Ana de Austria e o pequeno Delfín Luis facendo ofrendas durante a natividade de 1639.]] A maior preocupación de Luís XIII durante o seu reinado foi a ausencia dun herdeiro varón. Cunha saúde mediocre e sacudida por fortes enfermidades, o rei estivo a piques de morrer en varias ocasións. O feito de que o rei puidese morrer subitamente sen deixar herdeiro, fixo crecer unha grande esperanza nos pretendentes ao trono, entre os que se atopaban o seu irmán, os seus medio-irmáns e os seus sobriños. Ademais a dificultosa relación entre rei e a raíña facía que a esperanza dos príncipes aumentase, esperando que o rei non tivese un herdeiro.
Lance Stroll
Williams (2017-2018)
Na terceira das últimas carreiras da tempada 2017, o Gran Premio de México, Stroll ascendeu ata o 6º posto na carreira dende o 11º posto na grella, promovido desde o décimo segundo logo de que Daniel Ricciardo (orixinariamente 7) fora sancionado, situándose por diante do seu compañeiro de equipo Felipe Massa por primeira vez nesa tempada.
Nacho Vegas
Ignacio González Vegas, máis coñecido como Nacho Vegas, nado en Xixón o 9 de decembro de 1974, é un cantautor asturiano que estilisticamente oscila entre a música pop e o rock. Canta co acompañamento do grupo Las Esferas Invisibles.
Basseterre
Historia
Basseterre foi fundada polos franceses en 1627. Durante o goberno de De Poincy entre 1639 e 1660, a cidade estaba situada nun punto estratéxico, que lle permitiu desenvolver unha importante actividade portuaria. De Poincy rexeita subordinarse ante o rei de Francia, debido á súa posición de cabaleiro da Gran Cruz da Orde de Malta, esixiu maior lealdade da que se debía ao rei.
Xeografía
Grazas á súa localización tropical, a cidade goza dun clima agradable para o turismo, ademais para o desenvolvemento e reprodución da flora típica da rexión, a localidade conta cunha vexetación exuberante, montañas volcánicas, selvas tropicais e campos de cana de azucre, unha das maiores fontes de emprego das Antillas.
Patrimonio
miniatura|Igrexa anglicana de San Xurxo.
Lutecio
O lutecio é un elemento químico de número atómico 71 e símbolo químico Lu. A pesar de ser un dos elementos do bloque d, aparece con frecuencia incluído entre os lantánidos xa que comparte con estas terras raras moitas propiedades, sendo de feito o elemento máis difícil de illar de todos eles, o que xustifica a súa escaseza e as relativamente poucas utilidades que se lle atoparon.
María Ruido
María Ruido, nada en Pidre (Xinzo de Limia) en 1967, é unha artista visual, realizadora e investigadora feminista galega.
Práctica artística
Entre as súas publicacións cómpre salientar textos como: "Nai, quero ser un artista! Notas sobre a situación dalgúns traballadores do sector de produción de imaxes, aquí e agora", "A deriva a través dos circuítos de precariedade feminino", "A máquina retórica. Construcións de xénero, de asimilación e resistencia na cinematografía española e arxentina dos anos 40 e 50".
Produción fílmica
En 1997 María Ruido desenvolveu dúas videoaccións: A voz humana e Cronoloxía, no marco da Escola de Imaxe e Son da Coruña. A primeira, baseada nun fragmento do libro de Miguel Cereceda, El origen de la mujer sujeto (1996), reflexiona sobre a voz e o discurso das mulleres, que non sempre son propias, senón que a miúdo reproducen formas patriarcais. O escrito que enmarcou esta acción comeza coas palabras de Ingeborg Bachmann en Malina: "A Esfinxe: Vou revelar un terrible segredo: a lingua é castigo. Nela cómpre que entren todas as cousas e nela cómpre parir segundo a súa culpa e consonte á súa culpa".
Con Uqui Permui, e como curadora, entre 2002 e 2003 produce Corpos de producción, un proxecto interdisciplinar de intervención na cidade de Santiago de Compostela no que colaboraron artistas, activistas e especialistas en teoría procedentes de diversos eidos. Co subtítulo Miradas críticas e relatos feministas en torno aos suxeitos sexuados nos espacios, o proceso de traballo levou un ano en dúas fases distintas e procuraba o diálogo entre artistas, colectivos e público. "Partindo da confluencia con certos discursos alternativos (ou abertamente discrepantes) aos elaborados polas institucións homologadas, Corpos de producción reflexiona sobre os mecanismos de xeración de coñecemento, sobre a posibilidade de construír imaxes críticas dos nosos corpos nos espazos públicos, sobre novas formas de visibilidade implicada e sobre a confluencia dalgunhas prácticas artísticas e algunhas prácticas políticas nesta última década".
Respecto do concepto de “memoria histórica”, María Ruido afirma: "A combinación 'memoria histórica' é unha especie de oxímoro imposible. Son dúas cousas distintas que empregamos dun xeito solapado. É obvio que a historia é un relato académico, que se nutre da memoria. Pero a memoria colectiva constrúese a través de moi diferentes axentes institucionais de poder, dende a escola ata os media. Converte o documento en monumento. En algo inamovible, que non se pode pensar doutra maneira, que é así. Explicábame Carme Molinero que un labor dos historiadores consiste en delimitar ambas e repensar a segunda documentalmente. Non para se apropiaren dela, senón para desentrañar esa institucionalización que ademais, depende do momento e do lugar.​"No mesmo ano 2008, María Ruido foi investigadora convidada no CILAVS (Centre for Iberian and Latin American Visual Studies, Departamento de estudos culturais español, portugués e latinoamericano) no Birkbeck College, da Universidade de Londres.
Vector de expresión
Un vector de expresión ou construto de expresión é xeralmente un plásmido ou un virus deseñado para a expresión xénica en células. O vector é utilizado para introducir un xene específico nunha célla diana, e pode recrutar o mecanismo da célula para a síntese de proteínas para producir a proteína codificada polo xene. Os vectores de expresión son as ferramentas básicas en biotecnoloxía para a produción de proteínas.
O vector é preparado por enxeñaría para que conteña secuencias regulatorias que actúan como rexións amplificadoras e promotoras e causen unha transcrición eficiente do xene que porta o vector de expresión. O obxectivo dun vector de expresión ben deseñado é a produción eficiente dunha proteína, e isto pode conseguirse pola produción de cantidades significativas de ARN mensaxeiro estable, que pode despois ser traducido a proteínas. A expresión dunha proteína pode estar estreitamente controlada, de tal xeito que a proteína só se produza en cantidades significativas cando é necesario polo uso dun indutor; porén, nalgúns sistemas a proteína pode expresarse constitutivamente. Escherichia coli é o organismo utilizado comunmente como hóspede para a produción de proteínas, mais poden utilizarse tamén outros tipos celulares. Un exemplo do uso dun vector de expresión é a produción de insulina, que se utiliza como tratamento médico da diabetes.
Animais e plantas transxénicas
Nos anos recentes, utilizáronse os vectrores de expresión para introducir xenes específicos en plantas e animais para producir organismos transxénicos, por exemplo en agricultura utilízanse para producir plantas transxénicas. Os vectores de expresión foron utilizados para introducir un precursor da vitamina A, o beta-caroteno, nas plantas do arroz. O produto obtido denomínase arroz dourado. Este proceso foi tamén utilizado para introducir un xene en plantas que producen un insecticida, chamado xene da toxina de Bacillus thuringiensis ou toxina Bt, que reduce a necesidade de que os agricultores apliquen insecticidas, xa que é producida por un organismo modificado. Ademais, os vectores de expresión son utilizados para aumentar o período en que maduran os tomates ao alteraren a planta para que produza menos cantidade do composto químico que causa que os tomates apodrezan. Ten habido polémicas sobre o uso de vectores de expresión para modificar plantas de cultivo debido a que podería haber riscos para a saúde descoñecidos, a posibilidade de que as empresas patenten certas variedades de plantas agrícolas xeneticamente modificados, e aspectos éticos. Non obstante, esta técnica está aínda sendo usada e moi investigada.
Ángel Lemos
Traxectoria
Aos quince anos marchou cunha compañía teatral madrileña, coa que actuou como galán algúns meses, compaxinando o seu traballo na confeitaría familiar coa pintura e a talla en madeira. Recrutado polo bando fascista a comenzos da guerra civil, pasouse ao exército republicano o 19 de xullo de 1937 en Añover del Tajo (Toledo). Estudou para Sarxento na escola da V División, e para tenente na Escola Popular de Guerra en Paterna. Estivo ás orde do comandante Ángel Velásquez López. Preso por Casado en Alcalá de Henares foi encerrado en Nuevos Ministerios. Ao rematar a guerra foi feito prisioneiro e internado en Chamartín de la Rosa e Leganés. Logrou escapar, e regresou a Vigo escondido nun camión. Finalmente entregouse en Ferrol, onde permaneceu tres anos, que aproveitou para dedicarse á orfebrería e á talla en madeira. Entre as pezas realizadas para o exército destaca a talla dun altar para a Virxe do Carme.
Parklife (sinxelo)
"Parklife" gañou o premio ao Mellor sinxelo británico e Mellor vídeo nos Brit de 1995, e foi interpretada na cerimonia de entrega dos premios do ano 2012.
Tapasina
Función
A tapasina é unha molécula procesadora de antíxenos presente no lume do retículo endoplasmático. Xoga un importante papel na maduración das moléculas MHC de clase I no lume do retículo endoplasmático. A tapasina é un compoñente do complexo de cargamento do péptido, e pode encontrarse asociada a moléuclas MHC de clase I despois de que a cadea pesada do MHC de clase I se asociou coa β2 microglobulina. O complexo de cargamento do péptido consta de TAP, tapasina, a MHC de clase I, calreticulina e ERp57. A tapasina recruta moléculas de MHC de clase I ao transportador de péptidos TAP, e tamén potencia o cargamento da MHC de clase I con péptidos de alta afinidade. Despois do cargamento das MHC de clase I con este ligando de alta afinidade, a interacción entre a tapasina e o MHC de clase I desaparece.
Amido, A Peroxa, A Peroxa
Amido é un lugar da parroquia da Peroxa, no concello ourensán da Peroxa, na comarca de Ourense. Segundo o IGE, en 2009 tiña 24 habitantes (11 homes e 13 mulleres), o que supón un aumento de 1 habitante con respecto ao ano 1999.
Falcón peregrino
Identificación sonora
Sen seren aves particularmente ruidosas, déixanse oír frecuentemente cando están preto do niño. O chío de cortexo, que emiten cando o macho presenta presas á femia, é tamén ben audible. En casos de moita excitación repíteno cunha cadencia máis rápida. Cando se senten molestados deixan oír un son agudo, áspero e penetrante (Exemplo de voz). En caso de intromisións máis graves, este son sobe de frecuencia, e é emitido polo falcón mentres voa en círculos sobre o niño.
Reprodución
Poñen de 1 a 5 ovos (en xeral 3 ou 4) arredondados, amarelados con manchas moi mestas acastañadas .Os ovos miden uns 51x41 mm. e pesan de 39 a 48 g. As datas de posta son moi variables dependendo das rexións, indo en xeral de febreiro a marzo no hemisferio norte, e de xullo a agosto no hemisferio sur. A subespecie australiana macropus pode criar mesmo en novembro e as poboacións que viven no ecuadori en calquera momento entre xuño e decembro. A incubación, na que os machos colaboran só moi esporadicamente, dura 34-38 días. . Ó naceren os polos están cubertos de penuxa crema e teñen patas moi longas. O macho trae a comida ó niño, pero os polos son embicadados pola mai. Os polos están listos para empezaren a voar con entre 42 e 46 días, correspondendo as cifras máis altas as femias. Antes dispersárense, os falcóns pasan aínda un mes ou mes e medio cos pais.
Situación e ameazas
A redución coincidía no tempo co comezo do uso masivo de DDT na agricultura. A finais dos anos 1960 comprobouse que o contido de DDE, un metabólito do DDT nos ovos era inversamente proporcional ó grosor da casca. As poboacións de falcóns que tiñan contidos de DDE provocaba unha redución do 17 % no espesor da casca, reducíanse moito ou desaparecían.
Provincia de Alacant
Orografía
A provincia posúe un relevo bastante montañoso e accidentado, salvo algúns vales fluviais do sur. As súas montañas son unha prolongación do sistema Bético, conformando varios cordais paralelos, dirixidos de suroeste a nordés, entre os que se encontran as serras de Mariola, da Carrasqueta, de Crevillent, de Salines, do Maigmó, do Cid ou de Bernia. O cume provincial é o pico de Aitana, na serra homónima, con 1.558 m de altitude, ao que lle segue o Puig Campana, con 1.406 m, e o Montcabrer, na serra de Mariola, con 1.389 m.
As zonas chás corresponden, sobre todo, á zona sur-suroeste, onde conflúen unha chaira costeira, a do Alacantí, con dúas chairas aluviais, a do Baixo Vinalopó e a do Baixo Segura (la Vega Baja), que conforman unha zona fértil de veigas e hortas con gran concentración agrícola.
Comarcas
As comarcas nas que se divide a provincia son:
Pandemia por coronavirus de 2020 en Galicia
Controversias coas cifras
O 25 de maio o Ministerio de Sanidade, no seu informe diario, notificou un acumulado en Galicia de 9079 casos, 26 menos que o día anterior, e 607 mortes, 7 menos que o día anterior. Ademais, segundo este informe, o número de novos contaxios nas últimas 24 horas foi de cero. Os datos entraron en contradición cos publicados pola Xunta de Galicia, nos que se notificaron 614 mortes e un aumento dos casos activos na área sanitaria de Ourense.
Río Covo, Cervo, Cervo
Río Covo é un lugar da parroquia de Cervo no concello lugués de Cervo na comarca da Mariña Occidental. Segundo o Instituto Galego de Estatística en 2017 tiña 373 habitantes (180 homes e 193 mulleres). A carón da aldea sitúase o encoro de río Covo.
Clã
Clã é un grupo musical portugués de pop rock, formado en 1992.
Augustine Bradshaw
Augustine Bradshaw, nado como John Bradshaw, preto de Worcester, Reino Unido, en 1575 e finado en 1618, foi un monxe beneditino inglés.
Traxectoria
Entre os seus logros máis notábeis estiveron a fundación dun mosteiro en Douai e do Colexio de San Gregorio (chamado máis tarde Downside School) en Bath, no suroeste de Inglaterra. Está enterrado en Longueville, preto de Ruán.
Coquina (xeoloxía)
miniatura|Coquina. miniatura|Coquina. A coquina é unha rocha sedimentaria non completamente consolidada de orixe bioquímica, principalmente composta do mineral calcita, a miúdo incluíndo fosfato, na forma de conchas mariñas ou corais. Créase en asociación cos arrecifes mariños. Aínda que xeralmente non é referida como tal, é un subgrupo da calcaria.
Pazos, Sada, Sada
Pazos é un lugar da parroquia de Sada no concello coruñés de Sada, na comarca da Coruña. Segundo o IGE, en 2011 tiña 212 habitantes (110 homes e 102 mulleres).
Camillo Benso
Foi ministro do Reino de Sardeña de 1850 a 1852, presidente do Consello de Ministros do Reino de Sardeña de 1852 a 1859 e do 1860 a 1861. No mesmo 1861, coa proclamación do Reino de Italia, converteuse no primeiro presidente do Consello de ministros do novo Estado, cargo que ocupou ata a súa morte ese mesmo ano.
Os seus comezos en política
En 1847 fixo a súa aparición na escena política como fundador, xunto a Cesare Balbo dun xornal liberal moderado, Il Risorgimento. Foi elixido deputado ao Parlamento en xuño de 1848. Perdeu o seu escano nas eleccións de xaneiro de 1849, pero recuperouno en marzo do mesmo ano e non o deixaría ata a súa morte.
Reformas económicas
miniatura|Scritti di economia, 1962 Unha vez acadado este cargo, o conde de Cavour consagrouse ao fortalecemento económico e industrial do Reino de Sardeña, favorecendo a construción de ferrocarrís, estradas e iniciando a construción do túnel do Frejus. Revitalizou a agricultura coa introdución de novos cultivos, a realización de obras de mellora e a construción de canles de rega. Favoreceu a creación dunha industria siderúrxica e o fornecemento da téxtil. Reformou o exército a través do seu colaborador, o xeneral La Marmora, e ordenou a construción dun arsenal marítimo en La Spezia.
Política exterior e unificación de Italia
En 1856 asinouse a paz no Congreso de París, coa presenza do representante de Austria. Cavour non obtivo compensación algunha pola súa participación na guerra, pero conseguiu que unha das sesións fose adicada expresamente a discutir o problema italiano: puido así defender publicamente a idea de que a represión dos gobernos reaccionarios e a política do Imperio Austrohúngaro eran os auténticos responsables das inquietudes revolucionarias que se estaban formando en toda a península e que estas revoltas poderían constituír unha ameaza para todos os gobernos de Europa.
Así, Cavour chamou a atención de tódalas potencias europeas sobre a cuestión italiana; para ter éxito tería que conseguir interesar polo menos de xeito especial nalgunha delas. En 1858 entrevistouse con Napoleón III (favorable a intervir a favor dos italianos a pesar de escapar milagrosamente con vida ao atentado do patriota emiliano Felice Orsini) en Plombières para ratificar un tratado defensivo-ofensivo fronte aos Habsburgo. En 1859 estoura a guerra que enfronta por unha banda a Francia e ao Piemonte e por outro a Austria. A guerra permitiu a anexión da Lombardía, pero os franceses interromperon a guerra antes do previsto, asinando un armisticio con Austria no Tratado de Villafranca. Cavour, como protesta, dimitiu. Malia a oposición de Vítor Manuel II, en 1860 Cavour volveu ocupar o cargo de Presidente do Consello.
Manuel Gómez Cantos
Manuel Gómez Cantos, nado en San Fernando o 25 de marzo de 1892 e finado en Madrid o 29 de maio de 1977, foi un militar e político español.
Gobernador civil de Pontevedra
En marzo de 1939 foi nomeado gobernador civil de Pontevedra co encargo de solucionar o problema dos fuxidos. Desde o momento da súa toma de posesión o 14 de abril, mostrou a súa peculiaridade como por exemplo no uso da prensa como arma política e plataforma persoal. Iniciou varias actuacións populistas como a reconstrución das infraestruturas provinciais e a construción de vivendas sociais. Para solucionar o problema dos escapados, decretou a posta en liberdade de todos os presos gobernativos e publicou un bando para que todos os fuxidos que non tivesen as mans manchadas de sangue se presentase ante el para regular a súa situación. Logrou a presentación de máis de 200 fuxidos. Foi cesado o 25 de agosto dese ano.
Goberno Xeral (España)
Denomínase Goberno Xeral (en castelán, Gobierno General) á institución creada por Francisco Franco mediante a lei de reestruturación do Estado Español, de 1 de outubro de 1936 (BOE do 2 de outubro), durante a Guerra Civil española:
Partido Agrario Radical Gallego
Desenvolvemento
Ás eleccións o PARG concorreu cunha lista composta por republicanos pertencentes a diversas formacións, encabezada por Santiago Casares Quiroga, presidente da ORGA, e a quen acompañaban o Subsecretario de Comunicacións Gerardo Abad Conde, o reitor da Universidade de Santiago Alejandro Rodríguez Cadarso, César Alvajar, presidente do Casino Republicano e candidato por Alianza Republicana, o agrario ortegano Leandro Pita Romero, integrado na ORGA, e o propio Amador Rodríguez. Algúns nomes que aparecen na candidatura tamén formaban parte da Conxunción Republicano-Socialista, como Ramón Beade Méndez, secretario da Federación Agraria de Betanzos.
Sada, Sada, Sada
Sada é un lugar da parroquia de Sada no concello coruñés de Sada, na comarca da Coruña. Segundo o IGE, en 2011 tiña 7.195 habitantes (3.485 homes e 3.710 mulleres).
Códice Calixtino (Luz Pozo Garza)
Estrutura
4. Idea dunha Cidade Escura (título do 1º poema desta parte) -nostalxia e morte omnipresentes-. Son12 poesías (Idea dunha cidade escura, Primeira memoria, Vemos fuxir o corvo torvo, Réquiem por Romy Schneider, Volver a Lugo cando sosega o tempo, Evocación dun vello piano, Escuro designio, Baixo da choiva en Oxford, Illuminations, Falando a Rosalía, Non se sabía, Poemas de Gernika) que evocan seres queridos da autora, lembranzas de vivencias, cheos de saudade e nostalxia e, normalmente, con dedicatoria. Tanto nesta parte como na seguinte encóntranse unha serie de poemas nos que se dá unha combinación de motivos existenciais cos sociais (Falando a Rosalía, Non se sabía, Poemas de Gernika).
Arturo Duperier
Traxectoria
Fillo do boticario Alfredo Duperier e da mestra Eugenia Vallesa, estudou as primeiras letras coa súa nai, e o bacharel nos Institutos de Ávila e Cardenal Cisneros de Madrid.
Códice Calixtino (Luz Pozo Garza)
Estrutura
6. A modo de epílogo (non incluído na 1ª ed.). Reflexión, en prosa, sobre a súa linguaxe poética.
Arturo Duperier
Traxectoria
No ano 1939, co final da guerra civil, exiliouse a Inglaterra, exercendo como profesor da Universidade de Birmingham e do Imperial College de Londres É nesta época, na que se comezou a considerar fundamental o coñecer as variacións de intensidade dos raios cósmicos a nivel do mar no transcurso do tempo, na que foi requirida a súa participación nun proxecto desenvolvido a tal fin, levado a cabo polo Departamento de Física da Universidade de Mánchester. O proxecto estaba dirixido polo que seria Premio Nobel de Física en 1948 Patrick Blackett. Duperier consolidouse, grazas ao traballo deses anos, como unha autoridade mundial en materia de raios cósmicos, a especialidade da que derivou a moderna física de partículas.
Levanzo
Levanzo é famoso pola "Grotta do Genovese", con arte rupestre Neolítico e do Paleolítico.
José Luis Mira
Traxectoria
Participou na planificación e implantación da oferta de ensinanzas de Bacharelatos e Ciclos Formativos de FP en Galicia, a coñecida como "Rede de Centros", impulsou a implantación dos ciclos formativos da Formación Profesional. Participou, en tre outros, no deseño e na implantación do Plan de Orientación Educativa e Profesional en Galicia, do Plan de Formación do Profesorado, dun Plan de Atención á Diversidade, do Plan de Formación de Persoas Adultas, no Plan de Formación ao Longo da Vida, na promoción e no desenvolvemento de programas europeos e no deseño do Plan de Potenciación de Idiomas.
No Ministerio de Educación participou no deseño e a coordinación do debate sobre o Memorándum da Aprendizaxe Permanente en España, e na elaboración do Informe Nacional, resultado do debate, que se presentou diante da Comisión Europea, e na elaboración da Lei orgánica das Cualificacións e da Formación Profesional (Lei orgánica 5/2002, de 19 de xuño), e dos reais decretos de desenvolvemento desta.
Nos cambios políticos que sucederon ao inicio do curso da COVID-19 foi nomeado inicialmente secretario xeral de Educación e Formación Profesional en setembro de 2020, e logo director xeral de Formación Profesional, ata maio de 2022, cando Mira Lema presentou a súa dimisión no cargo, xunto con todo o seu equipo, e regresou ao seu posto no Servizo de Inspección Educativa da Coruña.
Códice Calixtino (Luz Pozo Garza)
Estilo
A autora bota man dunha linguaxe fundamentalmente alegórica, feita de imaxes visuais de grande beleza, pero sen caer no barroquismo, senón que transmite naturalidade.
Gran Premio de Mónaco de 2013
Carreira
O Mercedes de Nico Rosberg liderou desde a pole position por diante do seu compañeiro de equipo Lewis Hamilton na saída e dos Red Bull de Sebastian Vettel e Mark Webber. Bianchi de Marussia comezou desde o pit lane logo dun problema na grella de saída. Maldonado e Van der Garde tiveron un contacto que obrigou a Maldonado a entrar en boxes para cambiar o alerón dianteiro. Na volta 9, Charles Pic detívose preto da entrada a boxes cun lume no motor do Caterham.
Episkopi Cantonment
Comando
Episkopi é o centro de mando actual das Forzas Británicas en Chipre. O comandante da zonas de soberanía/Forzas Británicas en Chipre (CBF) é ou ben un Maior Xeral ou un Vice Mariscal Aéreo, alternando cada tres anos a transferencia do mando entre o Exército británico e a RAF. En consecuencia, o sub-comandante das Forzas Británicas en Chipre (DBFC) é do servizo oposto ao do comandante, xa sexa un Brigadier ou un Comodoro do Aire.
Pedrido
O topónimo galego Pedrido pode referirse a:
Campionatos rexionais de fútbol en España
Historia
Os primeiros campionatos rexionais comezaron a organizarse antes da existencia dunha federación estatal e mesmo antes da existencia de federacións territoriais. En Cataluña, a Copa Macaya (1901 a 1903) e a Copa F.C. Barcelona (1903) darían paso ao campionato catalán organizado pola Asociación de Clubs de Foot-ball de Barcelona. Tamén en 1903, constitúese en Madrid a súa primixenia federación territorial que comeza a organizar un campionato naquela área. En 1905, comeza a disputarse o Campionato de Galicia organizado polo Vigo Foot-ball Club.
Campionato hispanomarroquí
Foi organizado pola Federación Hispano-Marroquí, que abranguía Ceuta, Melilla, o Protectorado Español de Marrocos e a Zona Internacional de Tánxer.
Paralichthodes algoensis
Como todos os peixes da familia dos pleuronéctidos ten o corpo aplanado, asimétrico, e cos dous ollos situados no lado pigmentado do corpo.
Trátase dun peixe mariño, demersal, oceanódromo, de até 50 cm, que vive en fondos areosos e lamacentos en augas subtropicais, a profundidades de até 100 m, nas costas do sueste do Atlántico e o oeste do Índico, especialmente entre a Mossel Bay, Suráfrica e a baía de Delagoa, Mozambique.
Gorgonopsia
Os Gorgonopsia son un suborde dos terápsidos que se atopa dentro da clase synapsida. O seu nome fai referencia ás gorgonas das Mitoloxía grega, é dicir, un trío de monstros femininos de extraordinario poder, entre os que se atopaba a Medusa.
Antichrist Superstar
Antichrist Superstar é o segundo álbum da banda estadounidense de rock industrial Marilyn Manson, publicado o 8 de outubro de 1996 a través dos selos Nothing Records e Interscope Records. O éxito do disco nas listas mainstream converteu ao grupo nun nome familiar e ao seu líder nunha icona do rock. Isto levou a numerosas protestas de grupos reixiosos e cívicos como a American Family Association debido á percibida postura anti-cristiá da banda ademais de pola da natureza transgresiva e de confrontación da súa música, actuacións e aparencia.
Maria Angela Ardinghelli
Traxectoria
Ardinghelli nunca quixo marchar de Nápoles. Deixou claro que nunca deixaría a súa familia, rexeitando o matrimonio co arquitecto francés Julien Leroy e a posibilidade de encargarse da tutoría científica das princesas reais en Versalles. Quedou en Nápoles onde organizou moitas conversazioni, como puntos de encontro para viaxeiros naturalistas, con correspondencia coa Academia Francesa das Ciencias.
Santa Cruz, Cores, Ponteceso
Santa Cruz é un lugar da parroquia de Cores no concello coruñés de Ponteceso na Comarca de Bergantiños. Tiña 28 habitantes no ano 2018 segundo datos do Instituto Nacional de Estadística dos cales 15 eran homes e 13 mulleres.
Marisol
Josefa Flores González, máis coñecida como Marisol ou Pepa Flores, nada en Málaga o 4 de febreiro de 1948, é unha cantante e actriz andaluza. Acadou unha gran cota de popularidade durante o franquismo polos seus papeis en filmes como Un rayo de luz, Ha llegado un ángel, Tómbola ou Solos los dos.
Lingua etrusca
Historia
No final da República, só uns poucos educados romanos con interese na antigüidade (como Varro) podían ler etrusco. A última persoa coñecida que era capaz de ler etrusco foi o emperador romano Claudio (10 a.C. – 54), que compilou un dicionario (hoxe perdido) con entrevistas aos últimos campesiños que aínda falaban o idioma.
Clasificación
Algúns eruditos actuais (Steinbauer 1999) afirmaron que o etrusco é parte da gran familia tirrena e está remotamente relacionada coa familia de indoeuropea, e citan similitudes nos finais gramaticais e o vocabulario. Nada pode determinarse considerando a escaseza de textos en xeral en etrusco. Por agora moitos permanecen conservadores e consideran o tirreno illado.
Idiomas relacionados
Na actualidade vemos que o etrusco é parte dunha gran familia lingüística que coñecemos como tirrena, baseada no nome grego para os etruscos, "Tyrrhenoi".
Sada (homónimos)
O topónimo, apelido e siglas Sada pode referirse a:
Discografía de Tristan und Isolde
Historia das gravacións
Do mesmo xeito, existen numerosas producións da ópera en DVD, incluíndo a de Götz Friedrich na Deutsche Oper Berlin cos experimentados cantantes wagnerianos René Kollo e Gwyneth Jones nos papeis principais. Deutsche Grammophon realizou un DVD dunha representación na Metropolitan Opera con Jane Eaglen e Ben Heppner, dirixida por James Levine, nunha produción posta en escena por Jürgen Rose e un DVD da produción de 1993 no Festival de Bayreuth baixo a dirección de Daniel Barenboim e con Waltraud Meier encarnando a Isolde e Siegfried Jerusalem no papel de Tristan, sendo a posta en escena de Heiner Mueller.
Grosista
O cunxunto das actividades dos grosistas chámase mercado por xunto ou mercado grosista.
Prokaryota
Características xerais
dereita|miniatura|300px|Estrutura celular dun procarionte típico. miniatura|Animación 3D dunha célula procariota que mostra todos os elementos que a compoñen. miniatura|200px|right|Comparación entre o tamaño dos organismos procariotas e o doutros organismos e [[biomoléculas.]] Teñen tipicamente entre 1 e 7 μm de lonxitude e 0,2–2,0 µm de diámetro, aínda que poden chegar a extremos como na arquea Nanoarchaeum equitans de só 0,4 µm (400 nanómetros) de lonxitude, que é a máis pequena coñecida, e tamén co xenoma procariótico máis pequeno. A máis grande é a bacteria Thiomargarita con 750 μm.
Filoxenia procariota e a súa relación cos eucariontes
Este resultado mostra que habería maior semellanza entre Archaea e Eucarya, o que tivo o apoio dalgunhas árbores filoxenéticas do xenoma, e outras relacionadas coa ARNP e o ARNt.
Antecedentes
Durante os séculos XIX e XX fixéronse grandes avances no coñecemento microbiolóxico. Porén, isto non significou avances na filoxenia e clasificación natural dos procariontes. A clasificación de plantas e animais baseábase na anatomía comparada e embrioloxía, pero as bacterias carecen de complexidade morfolóxica, á vez que teñen unha enorme diversidade fisiolóxica.
Neodimio
Características
É unha terra rara que compón o metal de Misch aproximadamente nun 18%, sendo unha das terras raras máis reactiva. Posúe brillo metálico-prateado e brillante. Escurece rapidamente polo contacto do aire formando un óxido. Pertence á familia dos elementos de transición interna e contén na súa forma estable 60 electróns e o seu isótopo máis coñecido é o Nd-142.
John Leguizamo
Traxectoria
Fillo dun arquitecto e dunha colombiana, en 1970 mudouse coa súa familia a Nova York, alí estudou teatro na Universidade de Long Island, actuou en varias obras teatrais Off-Broadway. En 1984 apareceu nalgúns episodios de "Miami Vice" e en 1985 realizou o seu primeiro papel no cine en "Mixed Blood" de Paul Morrisey, entre outros filmes salientan Corazóns de ferro (1989, Whispers in the Dark (1992), To Wong Foo, Thanks for Everything! Julie Newmar (1995), que lle supuxo a súa primeira nomeamento aos Globos de Ouro, Romeo + Juliet (1996), Spawn (1997), Moulin Rouge! (2001), Collateral Damage (2002), Assault on Precinct 13 (2005), Love in the Time of Cholera (2007), Miracle at St. Anna (2008) e The Happening (2008). Gañou un Emmy polo telefilme Freak de Spike Lee, unha actuación da obra de teatro do mesmo nome.
Latín macarrónico
Tamén, por analoxía, fálase algunhas veces de francés macarrónico, inglés macarrónico, italiano macarrónico etc.
Obira
Obira (tamén chamada Utara ou Obi) é unha pequena illa de Indonesia ao sur de Halmahera pertence ao arquipélago das Illas Obi nas illas Molucas. A súa superficie é de 2.542 km².
Thomas A. Steitz
Thomas Arthur Steitz, nado o 23 de agosto de 1940 en Milwaukee, Wisconsin, é un Sterling Professor (é o grao académico máis alto na Universidade Yale) de Biofísica e Bioquímica Molecular no Instituto Médico Howard Hughes da Universidade Yaleen New Haven, Connecticut, Estados Unidos. Steitz foi galardoado co Premio Nobel de Química en 2009 xunto con Venkatraman Ramakrishnan e Ada Yonath polo estudo da estrutura e función do ribosoma.
Traxectoria
Steitz estudou química no Lawrence College e recibiu un doutoramento en Bioquímica e Bioloxía Molecular da Universidade Harvard en 1966. Está casado con Joan A. Steitz, tamén profesor de Biofísica e Bioquímica Molecular de Yale.
Sexo anal
Sexo anal no cine
Outros títulos nos que sucede sexo anal son os seguintes: En canto á cinematografía pornográfica, as escenas que conteñen sexo anal volvéronse omnipresentes ao ser unha práctica moi demandada. Nestas escenas é común que as nádegas e ano da persoa penetrada estea afeitado ou depilado, así como os testículos e pube da persoa que penetra, para unha mellor visualización da penetración.
Sexo anal seguro e hixiene
A mucosa rectal é fráxil e sensible ás infeccións por virus e bacterias. A mucosa absorbe as substancias depositadas no recto, fenómeno aproveitado para a administración de medicamentos como é o caso dos supositorios. Esta capacidade de absorción pode ser aumentada involuntariamente mediante unha penetración brutal, que pode provocar pequenas microferidas e ocasionar ata hemorraxias. Xa que logo, é un terreo propicio para a propagación de ETS (enfermidades de transmisión sexual), xa sexan virales como o VIH (virus de inmunodeficiencia humano), o papiloma humano (PBH), todos os tipos de hepatites (fóra da hepatite A), os herpes xenitais e outras tamén famosas pero de causa bacteriana como a gonorrea, a sífilis e outras, ata no caso de que non haxa exaculación.
Masturbación anal
A masturbación anal é a autoestimulación enfocada na área do ano. Os métodos máis comúns para a masturbación anal inclúen a inserción dun ou máis dedos, algún tipo de xoguete sexual, e ata elementos non específicos. De todos eles o sistema máis común adoita ser o uso dos dedos. É importante, para non sentir dor a persoa penetrada e non danar as súas paredes rectales, que as uñas estean ben curtas.
Técnicas para favorecer o orgasmo: masturbación, obxectos e axuda dunha terceira persoa
O ano contén gran cantidade de terminacións nerviosas que ao ser estimuladas ocasionan pracer, estas terminacións nerviosas seguen en gran medida a mesma vía anatómica que as do clítoris. No home, ademais, a penetración anal pode estimular a próstata, obtendo orgasmos máis intensos. No caso do orgasmo do home pode xerarse se tendo sexo en grupo unha das persoas introdúcelle o dedo no ano durante o coito que lle realiza á outra persoa.
Posturas máis frecuentes para a práctica do sexo anal
Así como a lubricación e a relaxación do esfínter son esenciais para iniciar un bo sexo anal é conveniente elixir unha postura apropiada. É importante que a persoa penetrada elixa a postura que poida facilitar unha penetración máis suave. Existen multitude de posturas. Sinalamos a continuación algunhas das máis frecuentes.
Arquieparquía católica rutena de Pittsburgh
Historia
O 11 de marzo de 1977 tomou o nome actual.
Melgacho
Historia natural
Vive en fondos areosos ou lamacentos, desde os 25 até os 400 m de profundidade.
Gastronomía
En Galicia é frecuente comelo guisado, con patacas, pementos e tomates (o "guiso amarelo", que diría Capel) e, menos, como un ingrediente máis das caldeiradas mixtas.
Lingua tetum
O tetum é unha lingua austronesia falada en Timor Leste. É a lingua nacional e co-oficial do país, e como a maioría das linguas autóctonas da illa, ten moitas palabras derivadas do portugués e do malaio.
Historia
Coa chegada dos portugueses á illa, o tetum absorbe vocábulos portugueses e malaios e intégraos no seu léxico, tornándose unha lingua crioula e simplificada—nace así o tetún-praza.
Moi cedo, a finais do século XIX, os xesuítas de Soibada tiñan xa traducido ó tetum parte da Biblia e, en 1913, o gobernador da colonia tiña tentado introducir o tetum no sistema educativo timorense, é xa en 1981 a Igrexa Católica adopta esta lingua na liturxia.
Melgacho
Gastronomía
En Sardeña faise a burridda di gattuccio, un prato típico diferente da burridda genovesa, que consiste no melgacho fervido e cuberto cunha salsa a base de aceite, allo, vinagre e noces picadas.
Lingua tetum
Historia
Aínda que o portugués fose a lingua oficial do entón Timor Portugués, o tétum-praça serviu como lingua franca, collendo gran parte do seu vocabulario do portugués. Cando Indonesia invadiu e ocupou Timor Leste en 1975, declarandoo a vixésimo sétima provincia da República co nome Timor Timur, o uso do portugués foi prohibido. Mais a Igrexa Católica, en vez de adoptar a lingua indonesia como lingua litúrxica, adoptou o tetum, tornándoo nun piar da identidade cultural e nacional.
Gramática
Da mesma maneira, maka (que se traduce aproximadamente como 'é que')